सिरहा, १९ पुस । धनगढीमाई नगरपालिका–८ बस्ने रामकुमार शर्माकी डेढ वर्षीया छोरी सपनाकुमारी शर्माको स.१ त ५४७० नम्बरको ट्याक्टरले बुधबार ठक्कर दिँदा मृत्यु भएको छ । अर्नामा गाउँपालिका–३ स्थित मामाघर आएको अवस्थामा खेलिरहेकी ती बालिकालाई घरबाट ट्याक्टर निकाल्ने क्रममा अचानक ठक्कर दिँदा घटनास्थलमै मृत्यु भएको हो । हाल फरार रहेको उक्त ट्याक्टरका चालकको प्रहरीले खोजी गर्नुको साथै आवश्यक अनुसन्धान गरिरहेको छ ।
